<classify> Imesema pia haitamvumilia mtumishi wa ngazi yoyote ndani ya wizara hiyo atakayeshindwa kutimiza wajibu wake kikamilifu unaozingatia maadili ya utumishi wa umma.Hayo yalisemwa na Naibu Waziri wa Fedha na Mipango, Dk Ashatu Kijaji juzi mjini Morogoro wakati wa hotuba yake ya ufunguzi wa kikao cha tatu za baraza kuu la pili la wafanyakazi wa Taasisi ya Uhasibu Tanzania TIA.Alisema uwajibikaji wa kila mtumishi katika nafasi yake ni muhimu kwani utaleta ongezeko la tija sehemu ya kazi na kuondoka na malalamiko yanayoweza kujitokeza katika utoaji wa huduma za kiutendaji na za kijamii.  <topic>: UCHUMI 